Број: 02/4.01-12-011-107-1/19

Датум: 28. јануар 2019. године

На основу члана 48. Пословника Народне скупштине Републике Српске („Службени гласник Републике Српске“ број 31/11 и 34/17), Одбор једнаких могућности Народне скупштине Републике Српске подноси Скупштини сљедећи

***И З В Ј Е Ш Т А Ј***

***о разматрању Нацрта стратегије развоја предузетништва жена Републике Српске за период 2018-2022. године***

Одбор једнаких могућности је на својој 2. сједници, одржаној 28. јануара 2019. године, разматрао Нацрт стратегије развоја предузетништва жена Републике Српске за период 2018-2022. године.

Сједници су присуствовали: Мијо Перкунић, предсједник, Наташа Стевановић, Андреа Дорић и Мара Милошевић, чланови Одбора.

Оправдано одсутни били су: Наташа Кулашинац, Иванка Марковић и Ђорђе Поповић, чланови Одбора.

Образложење наведеног Нацрта, поднијела је Миланка Латинчић, представница Министарства привреде и предузетништва.

Након дискусије Одбор је једногласно заузео став да су испуњени услови да се Нацрт стратегије развоја предузетништва жена Републике Српске за период 2018-2022. године разматра на 2. редовној сједници Народне скупштине Републике Српске.

На основу члана 48. став 1. Пословника Народне скупштине Републике Српске за извјестиоца је одређен предсједник Одбора.

**ПРЕДСЈЕДНИК ОДБОРА**

***Мијо Перкунић***